El nou Col·legi Les Foies del Grau és ja una realitat
08 septiembre 2022

## El nou Col·legi Les Foies del Grau és ja una realitat08 septiembre 2022Última actualización: 08 septiembre 2022

![](../gestion/img/a8ff1736635a1c00c279b1cfb5af41b4dc6b95f3f834da3b6b8d917a75f98c37.jpg)  
  

A pocs dies de l’inici de curs, el Pla Edificant, per a la construcció, rehabilitació i millora de tots els centres educatius de la ciutat, més de 17 milions d’euros, comença a materialitzar-se en projectes singulars. És el cas del tan esperat nou Ceip Les Foies del Grau. Aquest migdia s’ha signat l’acta d’ocupació de les instal·lacions, donant per finalitzades les obres de construcció integral, que han comptat amb una inversió de 4,2 milions d’euros __“____dins d’eixa aposta de la Conselleria__ __d’Educació__ __i de la Generalitat perquè tots els nostres centres educatius, de totes les etapes educatives foren nous o foren rehabilitats. És una aposta formativa, educativa important, però també de ciutat perquè ens permet, en el cas de Les Foies, reparar una reivindicació de molts anys. Una injustícia és que els centres estava en barracons i això s’acaba, es converteix en un centre més modern de la ciutat de Gandia____”__, ha manifestat l’alcalde de Gandia, ****José Manuel Prieto****, qui ha acudit a visitar el nou espai, juntament el director general d’Infraestructures educatives de la Conselleria d’Educació, ****Víctor Garcia****; el vicealcalde i regidor d’Urbanisme, ****Josep Alandete****, i la regidora de Polítiques educatives, ****Carmen Fuster****. Han estat rebuts, per la directora, ****Ana Hijarro****, en representació de la comunitat educativa.

Víctor Garcia, ha volgut fer la vista enrere cap a la situació educativa al nostre territori en el 2014-2015, per tal de posar en valor els canvis en només 8 anys, __“una__ __revolució de l’educació valenciana. Probablement els xiquets i__ __les__ __xiquetes de Les Foies quan arriben tenen un banc de llibres, a més e les beques de menjador i que estrenem la gratuïtat d’escolarització dels xiquets de 2 anys. I com no dir també el Pla Edificant. Tot un canvi de paradigma que ha posat ferramentes per ajudar a donar-li el salt qualitatiu que mereixien els nostres xiquets i xiquetes i d’un estalvi econòmic a totes les famílies importantíssim: la xarxa llibres, les beques menjador, la gratuïtat dels 2 anys i el Pla Edificant____. “____Continuem en eixa revolució educativa i quant a infraestructures educatives. Però no ens quedem només en fer una escola, sinó que s’aposta per l’eficiència enèrgica, per la co____n____fortabilitat tècnica, tèrmica, acústica, saludable; amb renovacions d’aires, climatitzacions. És a dir, els xiquets tenen l’entorn ideal perquè també tenen als professionals ideals com s’ha demostrat i en l’educació pública valenciana el canvi és com de la nit al dia des de 2014____”____.__

Garcia ha assegurat que les inversions educatives continuaran, ja que el Pla Edificant s’ha ampliat recentment en 700 milions d’euros més __“____i seguirem apostant per dignificar les infraestructures educatives i millorar-les____”____.__

Finalment, Hijarro ha transmés __“l’____alegria de tota la comunitat educativa. Ha sigut un treball de molts anys. Xiquets i xiquetes han passat la seua infància en infraestructures no adients, però ara podran tornar el dilluns  a un edifici que era un somni__ __fet__ __realitat gràcies a l’esforç i el treball de tota la gent____”____.__

****Instal·lacions****

El nou Ceip Les Foies tindrà 9 aules generals (3 d’Infantil i 6 de Primària), a més d’altres 3 de xicotet grup i/o suport a la integració (2 aules  + 1 aula educació especial). Quatre seran els espais docents específics: aula d’informàtica, aula de música, taller polivalent i gimnàs (sala poliesportiva, vestuaris, banys, monitor i magatzem). I sis espais docents comuns, més els magatzems/neteja.

Per la seua banda, l’àrea d’administració constarà de 6 espais (3 despatxos, 1 sala de visita, 1 secretaria, 1 sala de professors i 1 sala AMPA. A més de la consergeria i la reprografia.

La superfície total construïda és de 2.896,81 m2, mentre que els espais exteriors ocupen 4.793 m2.